נטפליקס אנד צ'יל

[[גרפיטי על שלט הכניסה למטה נטפליקס, לוס גאטוס, סנטה קלרה, קליפורניה.]]
נטפליקס אנד צ'יל (באנגלית: Netflix and chill; בתרגום חופשי לעברית: [להיכנס ל]נטפליקס ולהירגע) הוא מונח סלנג אינטרנטי המשמש כלשון נקייה לפעילות מינית, כחלק ממערכת יחסים רומנטית או מין מזדמן.

מאז השימוש המתועד הראשון במונח, שהיה שימוש לא מיני בציוץ שפורסם בשנת 2009,<ref name="fusion" /><ref name=":2">: "I'm about to log onto Netflix and chill for the rest of the night."</ref> הביטוי צבר פופולריות בקרב קהילת הטוויטר ואתרי מדיה חברתית אחרים כמו פייסבוק ו-Vine. בשנת 2015, המונח הפך לתופעת אינטרנט והשימוש הנפוץ בו במדיה חברתית על ידי גולשים בגיל העשרה הוא בדרך כלל מיני.<ref name="fusion"></ref>

==היסטוריה==
===מקורות המונח===

השימוש המתועד הראשון במונח "נטפליקס אנד צ'יל" היה בפוסט בטוויטר של המשתמשת "NoFaceNina" (לה שנדה רנה פוסטר) מה-21 בינואר 2009. בפוסט נכתב: "אני עומדת להיכנס לנטפליקס ולהירגע למשך כל הלילה".<ref name="fusion" /><ref name=":2"/> שימוש זה במונח היה ללא כל קונוטציות מיניות, אלא התייחסות פשוטה לפעולת הצפייה בשירות הסטרימינג המקוון, בדרך כלל לבד.<ref name="rickett"></ref> עד לשנת 2013, הפופולריות של נטפליקס בארצות הברית עלתה מאוד, לאחר שצברה מיליוני מנויים בתשלום, והגדילה את השימוש בפועל במותג ובביטוי זה כשם עצם מורכב.

על פי הערכות, השימוש במונח כלשון נקייה לפעילות מינית התקבע באמצע 2014,<ref name="rickett" /> ועד סוף השנה התפשט בקרב קהילת האפרו-אמריקאים באמצעות טוויטר. באפריל 2015 נוספה הגדרה של הביטוי אל Urban Dictionary, לפיה פירושו "קוד עבור שני אנשים שהולכים אחד לביתו של השני ו[מקיימים יחסי מין] או מבצעים פעילות אחרת הקשורה למין".<ref name="fusion" /><ref name="rickett" /> עד מהרה, המונח התפשט מעבר לקהילת הטוויטר השחורה, והפך לתופעת אינטרנט שזכתה לתשומת לבם של אתרי חדשות כמו הגרדיאן<ref name="rickett" /> והדיילי מירור.<ref name=":1"></ref>

===השפעה===
ככל שהשימוש בביטוי זה הפך לנפוץ יותר ויותר, אירועים, מוצרים ושירותים הקשורים לביטוי החלו לצוץ, לרבות הכרה מצד חברת נטפליקס עצמה.<ref name=vice></ref>

בספטמבר 2015, נוצרה אפליקציית מובייל דמוית טינדר המאפשרת למשתמשים לארגן מפגשים לצורך "נטפליקס אנד צ'יל".<ref name=vice /> בשתי אוניברסיטאות נפרדות, סטודנטים ארגנו אירועי "נטפליקס אנד צ'יל", כאשר אחד מהם בוטל על ידי הרשויות, שסברו שיותר מדי אנשים יגיעו למקום.<ref></ref> במהלך אירוע "Maker Faire" בניו יורק, חשפה חברת נטפליקס אבטיפוס לכפתור חדש בשם "The Switch" ("המתג"), כאשר יילחץ - יעמעם את האורות בבית המגורים של המשתמשים, יפעיל הודעת "נא לא להפריע" על המכשירים הסלולריים שלהם ויפעיל את שירות הסטרימינג של נטפליקס, ובכך - יבטל את מרבית ההסחות של המשתמשים. כפתור זה מכונה לעיתים "כפתור נטפליקס אנד צ'יל".<ref></ref>

באוקטובר 2015, היזם קורי ויליאמס השיק מותג חדש של קונדומים, שנקרא "נטפליקס אנד צ'יל". הקונדומים אושרו על ידי מנהל המזון והתרופות האמריקאי לשימוש למניעת הריון ומחלות מין.<ref></ref><ref></ref><ref></ref>

בנובמבר 2015, על הנושא את לוגו חברת נטפליקס, שהוצב על מטה החברה בלוס גאטוס, סנטה קלרה, קליפורניה, רוססו בגרפיטי המילים "אנד צ'יל".<ref name=":0"></ref>

לקראת חג המולד, בדצמבר 2015 הוציאה אריאנה גרנדה מיני-אלבום בשם "Christmas & Chill" - משחק מילים על המונח "נטפליקס אנד צ'יל".<ref></ref>

בינואר 2016, האמן טום גאלה והחברה ART404 עיצבו את "Netflix & Chill Room", חדר להשכרה בניו יורק באמצעות Airbnb.<ref></ref>

בתחילת פברואר 2016 פרסמה חברת נטפליקס את "Netflix and chill study" - תוצאות סקר אודות האופן שבו משתמשים שנמצאים במערכת יחסים משתמשים בשירות שלהם.<ref></ref> התוצאות לוו בסדרת פוסטים ברשתות החברתיות עם ההאשטאג "" המקדם את הרעיון שלשימוש בשירותי החברה יש השפעה חיובית על זוגות שנמצאים במערכות יחסים.<ref></ref>

ביוני 2016 הוציאה הזמרת-יוצרת דנה (Danah) שיר ששמו "Netflix and Chill" אותו פרסמה ב-SoundCloud. את הרצועה הפיק לני פירס, אמן היפ הופ המכונה Wippy Lion וחבר בקבוצת הפופ האוסטרלית Justice Crew. השיר מהווה ייצוג של השימוש במונח בתרבות הפופולרית.<ref></ref>

בינואר 2020 הכריזו בן אנד ג'ריס על טעם גלידה חדש בשם "" (חמאת בוטנים, בייגלה ובראוניז).<ref name="Groce 2020"></ref>

==ראו גם==

* נטפליקס
* מילים וביטויים בתרבות האינטרנט

==הערות שוליים==

קטגוריה:מילים וביטויים בתרבות האינטרנט
קטגוריה:נטפליקס
קטגוריה:סלנג בשפה האנגלית
קטגוריה:תופעות אינטרנט